Daniel Clement Dennett (gebore 28 Maart 1942) is 'n Amerikaanse filosoof. Dennett se navorsing fokus op die geestesfilosofie en die wetenskapfilosofie, veral aangesien dié velde verband hou met die evolusionêre biologie en kognitiewe wetenskap. Dennett is een van die voorste kontemporêre deterministe wat hulself beywer vir 'n meganiese verduideliking van die bewussyn.
Hertford-kollege, Oxford (D.Phil.)
Charles Darwin, Gilbert Ryle, Willard Van Orman Quine, Richard Dawkins, William James, Friedrich Nietzsche, David Hume, Wilfrid Sellars, Noam Chomsky
Richard Dawkins, Douglas Hofstadter, Geoffrey Miller
4 Tekste oor Dennett
Dennett se vader was 'n diplomaat en 'n kenner van die geskiedenis van Islam en sy moeder, 'n redakteur en 'n onderwyseres. Nadat hy 'n B.A. in filosofie aan Harvard Universiteit in 1963 verwerf het, gaan hy na die Oxford Universiteit, waar hy saam met die filosoof Gilbert Ryle studeer. As 'n nagraadse student het Dennett 'n belangstelling ontwikkel in die probleem van bewussyn en skryf hy sy eerste tesis oor die onderwerp wat later verwerk word in sy eerste boek Content and Consciousness (1969). Hy verwerf 'n doktorsgraad in filosofie in 1965, waarna hy terugkeer na die VSA. Hy doseer aan die Universiteit van Kalifornië, Irvine. Sedert 1971 is hy aan die Tufts Universiteit verbonde en is tans werksaam as Austin B. Fletcher Professor van Filosofie en Direkteur van die Center for Cognitive Studies aan dié universiteit.
Dennett is die skrywer van verskeie boeke oor die evolusie en die bewussyn. Hy is 'n leidende proponent van die teorie bekend by sommiges as die Neurologiese Darwinisme (sien ook gulsige redaksionisme).
Dennett is ook bekend vir sy argument teen sogenaamde "kwalia". Hy beweer dat die konsep so deurmekaar is dat dit nie gebruik kan word nie of verstaan kan word in enige nie-weersprekende manier nie en bied dus nie 'n geldige verwerping van fisiesisme nie. Fisiesisme is die metafisiese standpunt dat alles fisies is, en dus bestaan daar niks wat nie suiwer van fisiese oorsprong is nie. Hierdie argument word breedvoerig aangebied in sy boek Consciousness Explained.
Elbow Room: The Varieties of Free Will Worth Wanting (MIT Press 1984) - oor vrye wil en determinisme (ISBN 0262040778)
Brainchildren: Essays on Designing Minds (Representation and Mind) (MIT Press 1998) (ISBN 0262041669) - 'n Versameling Essays 1984-1996
Tekste oor DennettWysig
Dennett, onder andere word bespreek in John Brockman's The Third Culture.
Ontsluit van "https://af.wikipedia.org/w/index.php?title=Daniel_Dennett&oldid=2055548"
Last edited on 16 Oktober 2019, at 09:45